Public procurement notice: Call For Expressions Of Interest
Published: 2016-11-12
Buyer: Europa-Kommissionen, Directorate-General for Translation, Directorate R — Resources, Unit R.2 — Budget and Finance
Country: BE
Contract type: Supplies
Procedure: Open procedure
CPV classification: 22114100 | 48610000: Database systems
Submission deadline: 2020-07-27
EU fund: ESF

Technical requirements: BE-Bruxelles: Indkøb af elektroniske ordbøger og specialiserede databaser om sproglige og terminologiske spørgsmål
Formålet med denne indkaldelse af interessetilkendegivelser er at opstille en liste over prækvalificerede ansøgere i overensstemmelse med artikel 104, stk. 5, litra b), i finansforordningen (Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002, som ændret ved Europa-Parlamentets og Rådets forordning (EU, Euratom) nr. 2015/1929 af 28.10.2015) og artikel 136 i gennemførelsesbestemmelserne (Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget, som ændret ved Kommissionens delegerede forordning (EU) nr. 2015/2462). De prækvalificerede ansøgere vil blive opfordret til at afgive bud i forbindelse med indkøbet af brugsklare sproglige og terminologiske ressourcer til oversættere hos Kommissionen. Disse ressourcer skal forefindes på 1 af de officielle EU-sprog eller på 1 af kandidatlandenes sprog (EU's officielle sprog er bulgarsk, dansk, engelsk, estisk, finsk, fransk, græsk, irsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk. Kandidatlandenes sprog er albansk, makedonsk, montenegrinsk, serbisk og tyrkisk).
Interessetilkendegivelserne bør affattes på 1 af EU's officielle sprog og sendes som brev til adressen angivet i punkt 1.
Interesserede parter skal i deres interessetilkendegivelse oplyse fuldstændige kontaktoplysninger og fremlægge følgende dokumenter:
• den udfyldte formular for juridiske enheder og den finansielle identifikationsblanket, som kan findes på henholdsvis http://ec.europa.eu/budget/contracts_grants/info_contracts/legal_entities/legal_entities_en.cfm og http://ec.europa.eu/budget/contracts_grants/info_contracts/financial_id/financial_id_en.cfm, samt de krævede støttedokumenter
• tro og love-erklæringen, der er nævnt i punkt 11 og 12, vedrørende udelukkelses- og udvælgelseskriterierne
Interesserede parter opfordres til at indgive en interessetilkendegivelse i overensstemmelse med bestemmelserne i nærværende indkaldelse.
Den ordregivende myndighed vil opstille en liste over prækvalificerede ansøgere, som opfylder kriterierne anført i punkt 11 og punkt 12. Denne liste omfatter dellister på baggrund af sprogkriterierne beskrevet i punkt 7.
Når der skal tildeles specifikke kontrakter vedrørende området, der er beskrevet i punkt 7, vil den ordregivende myndighed opfordre alle prækvalificerede ansøgere på den eller de relevante dellister til at afgive et bud. Med henblik herpå vil den ordregivende myndighed sende det udbudsmateriale, der vedrører de pågældende kontrakter, til de prækvalificerede ansøgere.
Flere kontrakter vil blive tildelt med en anslået samlet værdi pr. delliste og pr. år, som ikke overstiger grænsen fastlagt i Europa-Parlamentets og Rådets direktiv 2014/24/EU af 26.2.2014 (i øjeblikket 135 000 EUR).
Hvis behandlingen af interessetilkendegivelsen indebærer registrering og behandling af personoplysninger (såsom navn, adresse og cv), vil sådanne oplysninger blive behandlet i henhold til Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutioner og -organer og om fri udveksling af sådanne oplysninger.
Medmindre andet er angivet, skal henvendelser vedrørende denne bekendtgørelse og alle personlige oplysninger anvendes til de formål, der er anført i punkt 4 ovenfor, og de vil udelukkende blive behandlet med henblik på dette formål af den ordregivende myndighed angivet i del I.1, som også fungerer som registeransvarlig.
Interesserede parter har ret til at få adgang til deres personoplysninger og ret til at korrigere disse oplysninger. De skal henvende eventuelle spørgsmål vedrørende behandlingen af deres personoplysninger til den ordregivende myndighed, der fungerer som registeransvarlig. Interesserede tilbudsgivere har til enhver tid ret til at henvende sig til Den Europæiske Tilsynsmyndighed for Databeskyttelse.
Detaljer vedrørende behandling af personoplysninger kan hentes fra erklæringen om privatlivets fred på: http://ec.europa.eu/dataprotectionofficer/privacystatement_ publicprocurement_en.pdf
I henhold til artikel 108, stk. 1, i finansforordningen oprettes en ny database af Kommissionen med henblik på systemet for tidlig opdagelse og udelukkelse (»EDES«). Formålet er at stille oplysninger til rådighed for alle enheder, der deltager i gennemførelsen af budgettet, og ruste dem til at beskytte EU's finansielle interesser.